APSTIPRINĀTS

SIA “ORNAMENTS”

patstāvīgās iepirkumu komisijas

2019.gada 15.aprīļa sēdē

Protokols Nr.1

**Neapdzīvojamas ēkas – veikala, Pilskalnes ielā 7A, Ilūkstē nomas tiesību izsoles noteikumi**

Ilūkstē

**1.Vispārīgie noteikumi**

1.1. Izsole tiek organizēta saskaņā ar 2018.gada 20. februāra LR MK noteikumiem Nr.97 “Publiskas personas mantas iznomāšanas noteikumi”.

1.2. Izsoli organizē SIA ‘’ORNAMENTS’’ un tās izveidota patstāvīga iepirkuma komisija (turpmāk tekstā – Komisija).

1.3. Komisijā ir trīs locekļi un priekšsēdētājs. Komisijas darbu vada un komisijas vārdā lēmumus pieņem tās priekšsēdētājs.

1.4. Izsoles mērķis – izsolot neapdzīvojamo ēku, saņemt augstāko nomas maksu.

1.5. Izsole ir pirmā un mutiska ar augšupejošu soli.

**2.Izsoles objekts**

2.1.Izsoles objekts ir SIA “ORNAMENTS” piederoša neapdzīvojama ēka – veikals, kas atrodas Pilskalnes ielā 7A, Ilūkstē, nomas tiesības, kas tiek izsolītas atklātā mutvārdu izsolē ar augšupejošu soli (turpmāk – izsole).

2.2.Tiek izsolīta neapdzīvojama ēka, Pilskalnes ielā 7A, Ilūkstē, kadastra apzīmējums 44070030184006, 105,7 m2 platībā ar zemes gabala, kadastra apzīmējums 44070030184, daļu 299 m2 platībā.

2.3.Neapdzīvotas ēkas izmantošanas veids – veikals.

2.4.Izsoles sākumcena nomas objektam tiek noteikta – 80,00 **EUR mēnesī** bez PVN (0,7569 EUR/m2 mēnesī).

2.5.Izsoles solis tiek noteikts 5,00 EUR apmērā pie mēneša maksas.

2.6.Telpu nomas tiesību ilgums: desmit gadi.

**3.Izsoles dalībnieku reģistrācija**

3.1.Izsoles dalībnieku reģistrācija notiek katru darba dienu no publikācijas brīža līdz 2019.gada 26.aprīļa plkst.9:50, SIA “ORNAMENTS”, Jelgavas ielā 21, Ilūkstē, Ilūkstes novadā.

**4.Izsoles dalībnieki**

4.1.Par izsoles dalībnieku var kļūt jebkura fiziska vai juridiska persona, kura saskaņā ar Latvijas Republikā spēkā esošajiem normatīvajiem aktiem ir tiesīga piedalīties izsolē un iegūt nomas tiesības.

4.2.Fiziska persona, reģistrējoties dalībai izsolē, uzrāda personu apliecinošu dokumentu un iesniedz šādus dokumentus:

4.2.1.Izsoles komisijai adresētu pieteikumu par vēlēšanos piedalīties izsolē saskaņā ar šiem noteikumiem;

4.2.2.Pases kopiju (uzrādot oriģinālu).

4.3.Juridiska persona, reģistrējoties dalībai izsolē, iesniedz šādus dokumentus:

4.3.1.Izsoles komisijai adresētu pieteikumu par vēlēšanos piedalīties izsolē saskaņā ar šiem noteikumiem;

4.3.2.Pārstāvja pilnvara;

4.4.Ja persona ir izpildījusi šo noteikumu 4.punkta prasības, tā tiek reģistrēta izsoles dalībnieku reģistrācijas lapā, kurā norāda dalībnieka kārtas Nr., fiziskai personai – vārdu, uzvārdu, personas kodu, dzīvesvietas adresi, juridiskai personai – nosaukumu, reģistrācijas Nr., juridisko adresi.

4.5.Izsoles dalībnieku reģistrācija tiek uzsākta pēc paziņojuma par izsoli publicēšanas.

4.6.Izsoles dalībnieks netiek reģistrēts, ja:

4.6.1.Nav iesniedzis visus prasītos dokumentus;

4.6.2.Vēl nav iestājies vai jau ir beidzies dalībnieku reģistrācijas termiņš.

**5.Izsoles norise**

5.1.Izsole notiek SIA “ORNAMENTS” telpās, Jelgavas ielā 21, Ilūkstē, Ilūkstes novadā, 2019.gada . 26.aprīlī plkst.10:00.

5.2.Izsole var notikt arī tad, ja reģistrējies un uz izsoli ieradies ir tikai viens dalībnieks.

5.3.Izsoles dalībnieki pirms izsoles sākšanas paraksta izsoles noteikumus.

5.4.Izsoles gaita tiek protokolēta. Izsoles protokolā atspoguļo visas Komisijas priekšsēdētāja un izsoles dalībnieku darbības izsoles gaitā. Protokolu paraksta visi komisijas locekļi.

5.5.Komisijas priekšsēdētājs, atklājot izsoli, iepazīstina ar komisijas sastāvu un pārliecinās par izsoles dalībnieku ierašanos saskaņā ar dalībnieku reģistrācijas sarakstu.

5.6.Izsoles dalībnieku sarakstā ieraksta katra dalībnieka vārdu, uzvārdu vai nosaukumu, kā arī to pārstāvju, pilnvarotās personas vārdu un uzvārdu. Pilnvarotajai personai jāiesniedz pilnvara, pārstāvim jāuzrāda dokuments, kas apliecina tā pārstāvības tiesības.

5.7.Gadījumā, ja kāds no pretendentiem nav ieradies uz izsoli noteiktajā laikā un vietā, Komisija nepielaiž viņu izsolei. Ja uz izsoli 15 minūšu laikā pēc izsoles sākuma neierodas neviens no reģistrētajiem dalībniekiem, izsole tiek uzskatīta par nenotikušu.

5.8.Izsoles vadītājs īsi raksturo izsolei piedāvāto nomas objektu, nomas maksas apmēra sākumcenu, kā arī nosauc izsoles soli.

5.9.Ja uz objekta nomas tiesībām pretendē tikai viens izsoles dalībnieks, nomas tiesības iegūst šis vienīgais izsoles dalībnieks par summu, ko veido nomas maksas sākumcena, kas pārsolīta vismaz par vienu izsoles soli.

5.10.Solīšana notiek tikai pa vienam izsoles solim.

5.11.Pēc izsoles vadītāja ziņojuma sākas solīšanas process.

5.12.Izsoles vadītājs nosauc izsolāmā nekustamā īpašuma sākotnējo cenu un jautā: „Kas sola vairāk?”.

5.13.Izsoles dalībnieki solīšanas procesā paceļ savu reģistrācijas kartīti ar numuru. Izsoles vadītājs paziņo solītāja reģistrācijas numuru un piedāvāto cenu. Ja neviens no dalībniekiem vairs augstāku cenu nepiedāvā, izsoles vadītājs trīs reizes atkārto pēdējo augstāko cenu un fiksē to. Dalībnieka reģistrācijas numurs un solītā cena tiek ierakstīti protokolā.

5.14.Procesa gaitā, atsakoties no turpmākās solīšanas, katrs izsoles dalībnieks apstiprina ar parakstu izsoles protokolā savu pēdējo solīto cenu.

5.15.Dalībnieks, kas piedāvājis visaugstāko cenu, pēc nosolīšanas nekavējoties uzrāda izsoles sagatavošanas komisijai savu reģistrācijas apliecību un ar savu parakstu protokolā apliecina tajā norādītās cenas atbilstību nosolītajai cenai.

**6.Nenotikusi izsole.**

6.1.Izsole atzīstama par nenotikušu, ja:

6.1.1.noteiktajā laikā, ir reģistrējušies vairāk par vienu dalībnieku, bet uz izsoli neviens neierodas;

6.1.2.neviens dalībnieks nav pārsolījis izsoles sākumcenu;

6.1.3.noteiktajā termiņā neviens dalībnieks nav reģistrējies.

**7.Izsoles rezultātu apstiprināšana un līguma slēgšana.**

7.1.Izsoles uzvarētājs uzņemas atbildību par iespējamiem zaudējumiem, kas radušies izsolāmajam nekustamajam īpašumam, laikā no izsoles uzvarētāja paziņošanas līdz nomas līguma slēgšanai.

7.2.Izsoles protokolu apstiprina komisija 7 (septiņu dienu) laikā no izsoles dienas.

7.3.Nomas līgumu paraksta piecu darba dienu laikā no izsoles rezultātu apstiprināšanas dienas.

**8.Komisijas lēmuma pārsūdzēšana.**

8.1.Izsoles dalībniekiem ir tiesības iesniegt sūdzību Ilūkstes novada domei par komisijas veiktajām darbībām 5 dienu laikā no izsoles dienas.

**Publicējamā informācija par nomas objektu**

|  |  |
| --- | --- |
| Nomas tiesību izsoles organizētājs | SIA “ORNAMENTS”,  reģistrācijas Nr.41503003743  juridiskā adrese: Jelgavas iela 21, Ilūkste, Ilūkstes novads, LV-5447  e-pasts: ornaments@ilukste.lv, tālr.65462157 |
| Nomas tiesību izsoles veids | Pirmreizēja mutiska izsole ar augšupejošu soli |
| Nomas objekts | Nedzīvojamā ēka – veikals, Pilskalnes ielā 7A, Ilūkstē, kadastra apzīmējums 44070030184006, 105,7 m2 platībā ar zemes gabala, kadastra apzīmējums 44070030184, daļu 299 m2 platībā. |
| Nomas objektu raksturojošā informācija citi iznomāšanas nosacījumi | Ēka izmantojama kā veikals.  Nomas tiesību ieguvējam nav tiesību nomas objektu nodot trešajām personām bez Iznomātāja saskaņojuma. |
| Maksimālais iznomāšanas termiņš | 10 gadi |
| Iznomājamā objekta nosacītās nomas maksas apmērs un izsoles solis | Nosacītās nomas maksas apmērs – 80,00 EUR (astoņdesmit eiro 00 centi), bez pievienotās vērtības nodokļa (turpmāk PVN), par nomas objektu mēnesī.  Izsoles solis – EUR 5,00 (pieci eiro 00 centi) bez PVN |
| Izsoles norises vieta un laiks | **2019. gada 26. aprīlī, plkst. 10:00**  SIA “ORNAMENTS”, Jelgavas ielā 21, Ilūkstē |
| Iznomājamā objekta apskates vieta un laiks | Katru darba dienu sākot ar 16.04.2019. līdz 25.04.2019. no plkst. 10:00 līdz plkst. 16:00, iepriekš saskaņojot laiku ar kontaktpersonu Juriju Altānu, mob. tālr. Nr. 26402197 |
| Pieteikumu iesniegšanas vieta un laiks | Pieteikumi iesniedzami SIA “ORNAMENTS” administrācijā no informācijas publicēšanas dienas Ilūkstes novada domes mājas lapā [www.ilukste.lv](http://www.aloja.lv/) **līdz 2019. gada 26. aprīļa plkst. 9:50** |

**Projekts**

**NEKUSTAMĀ ĪPAŠUMA NOMAS Līgums Nr. \_\_\_\_\_\_\_\_\_**

Ilūkstē 2019.gada \_\_\_\_\_\_\_\_\_

**SIA “ORNAMENTS”,** reģ. Nr. 41503003743, juridiskā adrese: Jelgavas iela 21, Ilūkste, Ilūkstes novads, LV-5447, tās valdes locekļa Jurija Altāna personā, kurš darbojas uz Statūtu pamata, turpmāk saukts **Iznomātājs** no vienas puses, un

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** \_\_\_\_\_\_\_\_\_\_\_\_\_\_\_\_\_\_\_\_\_\_\_, adrese \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, turpmāk saukts **Nomnieks**, no otras puses, kopā turpmāk tekstā saukti **Puses**, pamatojoties uz Latvijas Republikas likumdošanu, noslēdz šādu līgumu:

**1. LĪGUMA PRIEKŠMETS**

* 1. **Iznomātājs** nodod, bet **Nomnieks** pieņem atlīdzības lietošanā nedzīvojamā ēku, Pilskalnes ielā 7A, Ilūkstē, kadastra apzīmējums 44070030184006, 105,7 m2 platībā ar zemes gabala, kadastra apzīmējums 44070030184, daļu 299 m2 platībā (turpmāk tekstā saukta **Ēka**).
  2. **Iznomātājs** nodod **Ēku** **Nomniekam** kā veikalu.
  3. **Ēka Nomniekam** tiek nodota ar nodošanas–pieņemšanas aktu, kuru Iznomātājs un Nomnieks paraksta vienas nedēļas laikā no šī līguma spēkā stāšanās brīža.
  4. **Ēka** tiek nodota **Nomniekam** tādā stāvoklī, kādā tā ir nodošanas dienā. **Ēkas** tehniskais stāvoklis **Pusēm** ir zināms un par to nav nekādu pretenziju.

1. **NOMNIEKA TIESĪBAS UN PIENĀKUMI**
   1. **Nomnieks** apņemas **Ēku** izmantot tikai tiem mērķiem, kādi ir norādīti šā Līguma 1.2. punktā. Ēkas izmantošanai citiem mērķiem ir nepieciešama **Iznomātāja** rakstveida piekrišana.
   2. **Nomniekam** savlaicīgi ir jāapmaksā nomas maksa par **Ēkas** izmantošanu, kā arī visi pārējie maksājumi saskaņā ar šā Līguma noteikumiem.
   3. **Nomniekam** ir pienākums saudzīgi izturēties pret **Ēku**.
   4. **Nomnieka** pienākums ir izdarīt kārtējo **Ēkas** telpu kosmētisko remontu uz sava rēķina un citus darbus, kas saistīti ar **Ēkas** uzturēšanu labā kārtībā visu līguma darbības laiku. Kosmētisko remontu izmaksas **Nomniekam** netiek kompensētas, un, pamatojoties uz kosmētisko remontu izmaksām, telpu nomas maksa netiek samazināta.
   5. **Nomniekam** ir tiesības veikt **Ēkas telpu** uzlabojumus, projektēšanu un būvniecību tikai ar **Iznomātāja** iepriekšēju rakstisku piekrišanu.
   6. Lietojot **Ēku,** **Nomniekam** ir jāievēro Latvijas Republikas normatīvie akti, valsts iestāžu un pašvaldības noteikumi un lēmumi, kā arī citu kompetentu iestāžu prasības, un **Ēkas** un tai pieguļošo teritoriju izmantošanas sanitārie noteikumi.
   7. **Nomniekam** avārijas situācijas (ugunsgrēka, plūdu u.c. nelaimes) gadījumā nekavējoties jāveic nepieciešamos pasākumus avārijas likvidēšanai, kā arī par saviem līdzekļiem jānovērš **Ēkā**  radušos bojājumus.
   8. **Nomniekam** ir pienākums uzturēt **Ēku** labā tehniskā stāvoklī un lietošanas kārtībā, kā arī segt visus izdevumus, kas saistīt ar **Ēkas** izmantošanu un uzturēšanu visu šī Līguma darbības laiku.
   9. **Nomnieks bez Iznomātāja** rakstiskas atļaujas nevar ēku nodot lietošanā citāmpersonām.
   10. Beidzoties šā Līguma darbības termiņam vai arī to laužot, **Nomniekam** **Ēka** ir jānodod **Iznomātājam** labā stāvoklī (kārtībā) ar visiem tai veiktajiem neatņemamajiem uzlabojumiem.
   11. Nododot **Ēku** **Iznomātājam**, **Nomniekam** uz sava rēķina ir jāapmaksā visi izdevumi, kas ir, saistīti ar **Ēkas** atbrīvošanu, kā arī citi izdevumi, kas **Pusēm** šajā sakarā varētu rasties.
   12. **Nomniekam** **Ēka** ir jāatbrīvo 10 (desmit) dienu laikā pēc šā Līguma darbības termiņa beigām vai arī no tā laušanas brīža. Gadījumā, ja 10 (desmit) dienu laikā no šā Līguma darbības termiņa izbeigšanās **Nomnieks** nav atbrīvojis **Telpu**, tajās atstātās mantas **Puses** uzskatīs par pamestām, un **Iznomātājam** ir tiesības rīkoties ar tām pēc saviem ieskatiem.
   13. Pārtraucot šo Līgumu, **Ēkas** nodošana notiek saskaņā ar **Ēkas** nodošanas – pieņemšanas aktu, kas ir neatņemama šā Līguma sastāvdaļa.
   14. Atstājot **Ēku,** sakarā ar Līguma termiņa izbeigšanos vai Līguma laušanu, **Nomniekam** ir tiesības paņemt līdzi tikai tās viņam piederošās mantas un tikai tos **Ēkas** uzlabojumus, kurus var atdalīt bez **Ēkas** ārējā izskata un tehniskā stāvokļa bojāšanas.
   15. Visā šā Līguma darbības laikā **Nomnieks** ir atbildīgs par visu to personu rīcību, kuras atrodas **Ēkā**.
2. **IZNOMĀTĀJA TIESĪBAS UN PIENĀKUMI**
   1. **Iznomātajam** ir pienākums nodot **Nomniekam** lietošanā **Ēku,** saskaņā ar šā Līguma nosacījumiem.
   2. Šī līguma darbības laikā **Iznomātājs** apņemas netraucēt **Nomniekam**izmantot **Ēku**  šī līguma 1.2. punktā minētajam mērķim.
   3. Beidzoties šī Līguma darbības termiņam vai to laužot, **Iznomātājam** ir jāpieņem **Ēka** no **Nomnieka**, saskaņā ar nodošanas – pieņemšanas aktu, ar noteikumu, ka nodošanas brīdī **Ēkas** stāvoklis pilnībā atbilst **Iznomātāja** prasībām.
   4. **Iznomātājam** ir tiesības jebkurā laikā, brīdinot par to **Nomnieku**, veikt vispārēju **Ēkas** apskati, lai pārbaudītu šī Līguma nosacījumu izpildi, kā arī lai veiktu **Ēkas** un remonta nepieciešamo tehnisko inspekciju, un citos gadījumos, ja tas ir nepieciešams **Iznomātājam**.
   5. **Iznomātājam** ir tiesības pārtraukt šo Līgumu saskaņā ar šā Līguma noteikumiem un Latvijas Republikas normatīvajiem aktiem.
   6. **Iznomātājam** ir pienākums pieņemt nomas maksu, kā arī citus maksājumus saskaņā ar šo Līgumu.
   7. **Iznomātājam** ir tiesības, rakstiski nosūtot **Nomniekam** attiecīgu paziņojumu, vienpusēji mainīt nomas maksas apmēru bez grozījumu izdarīšanas līgumā:

3.7.1. ja Centrālās statistikas pārvaldes sniegtais patēriņa cenu indekss attiecībā pret pēdējo nomas maksas izmaiņas dienu pārsniedz 10 %. Nomas maksas paaugstinājumu nosaka, sākot ar trešo nomas gadu atbilstoši Centrālās statistikas pārvaldes sniegtajiem patēriņa cenu indeksiem;

3.7.2. ja saskaņā ar normatīvajiem aktiem tiek no jauna ieviesti vai palielināti nodokļi, nodevas, ar nodokli apliekamais objekts vai tā vērtība. Minētajos gadījumos nomas maksas apmērs tiek mainīts, sākot ar dienu, kāda noteikta attiecīgajos normatīvajos aktos, vai ar datumu, kad mainījusies nekustamā īpašuma nodokļa likme vai apmērs, vai nekustamā īpašuma kadastrālā vērtība;

3.7.3. ik pēc pieciem gadiem un pārskatīt nomas maksu, piemērojot normatīvajos aktos paredzēto nomas maksas noteikšanas kārtību, vai atbilstoši sertificēta vērtētāja noteiktajai tirgus nomas maksai.

* 1. **Iznomātājam** ir tiesības nomas līguma darbības laikā, pamatojoties uz **Nomnieka** ierosinājumu, samazināt nomas maksu, ja nekustamā īpašuma tirgus segmentā pastāv nomas objektu pieprasījuma un nomas maksu samazinājuma tendence. Nomas maksu nesamazina pirmajā gadā pēc nomas līguma noslēgšanas.

1. **NORĒĶINU KĀRTĪBA**
   1. **Nomnieks** par **Ēkas** izmantošanu maksā nomas maksu \_\_\_\_\_\_ EUR (\_\_\_\_\_\_\_\_\_\_\_\_\_\_\_\_\_)mēnesī un PVN 21% \_\_\_\_\_\_\_\_\_ EUR (\_\_\_\_\_\_\_\_\_\_\_\_\_\_), kopā **\_\_\_\_\_\_\_\_\_\_- EUR (\_\_\_\_\_\_\_\_\_\_\_\_\_\_\_\_\_\_\_)** mēnesī.
   2. Nomas maksu, kas noteikta līguma 4.1. apakšpunktā, pamatojoties uz Iznomātāja izrakstītu rēķinu, **Nomnieks** nomaksā ar pārskaitījumu uz Iznomātāja rēķinā norādīto bankas kontu līdz katra norēķinu mēneša 25 ( divdesmit piektajam) datumam. Iznomātājs iesniedz rēķinu Nomniekam līdz mēneša 10 (desmitajam) datumam. Nomas maksa tiek uzskatīta par samaksātu tikai tajā brīdī, kad Iznomātāja kontā ir saņemta maksājuma summa pilnā apmērā.
   3. Papildus nomas maksai par **Ēku** Nomnieks pastāvīgi un uz sava rēķina sedz visas ar telpu apsaimniekošanu un izmantošanu saistītās izmaksas (komunālie pakalpojumi, elektroapgāde, nodevas un nodokļi, atkritumu izvešana, sakaru pakalpojumi u.c.)
2. **LĪGUMA Darbības TERMIŅŠ, TĀ GROZĪŠANAS, PAPILDINĀŠANAS   
   UN LAUŠANAS KĀRTĪBA**
   1. Šis Līgums stājas spēkā ar tā parakstīšanas brīdi un ir spēkā līdz 20\_\_\_.gada \_\_\_\_\_\_\_\_\_\_\_\_.
   2. Līgumu var grozīt, papildināt un pirms termiņa lauzt pēc visu **Pušu** rakstiskas vienošanās, kas tiek pievienotas šim Līgumam un ir šī Līguma neatņemama sastāvdaļa.
   3. Katra no **Pusēm** var vienpusēji lauzt Līgumu pirms termiņa, par to rakstiski brīdinot pārējās **Puses** 30 (trīsdesmit) dienas iepriekš pirms paredzamās Līguma laušanas.
   4. **Iznomātājs** vienpusēji var lauzt šo Līgumu pirms laika, ja:
      1. **Nomnieka** darbības dēļ tiek bojāta nomā nodotā **Ēka**;
      2. **Nomnieks** izmanto **Ēku** mērķiem, kādi nav paredzēti šajā Līgumā vai arī pārkāpj to izmantošanas noteikumus;
      3. **Nomnieks** patvaļīgi, bez saskaņošanas ar **Iznomātāju** vai arī pārkāpjot attiecīgos normatīvos aktus, veic **Ēkas** rekonstrukciju vai pārveidošanu;
      4. **Nomnieks** bez **Iznomātāja** rakstveida atļaujas nodod **Ēku** apakšnomā;
      5. **Nomnieks** ir pieļāvis kāda šajā Līguma paredzēto maksājumu kavējumu ilgāk par 30 (trīsdesmit) kalendārām dienām;
      6. citos gadījumos, kad ļaunprātīgi netiek izpildīti Līguma noteikumi un šis apstāklis dod **Izmantotājam** pamatu uzskatīt, ka **Iznomātājs** nevar paļauties uz saistību izpildīšanu nākotnē.
   5. **Iznomātājam** ir tiesības, rakstiski informējot **Nomnieku** 3 (trīs) mēnešus iepriekš, vienpusēji atkāpties no Līguma, neatlīdzinot **Nomnieka** zaudējumus, kas saistīti ar Līguma pirmstermiņa izbeigšanu, ja **Ēka** **Iznomātājam** nepieciešama sabiedrisko vajadzību nodrošināšanai vai normatīvajos aktos noteikto publisko funkciju veikšanai.
   6. Gadījumos, kuri nav paredzēti šajā Līgumā, tas var tikt lauzts tikai kārtībā, ko īpaši paredz LR spēkā esošie normatīvie akti.
3. **STRĪDU ATRISINĀŠANA UN PUŠU ATBILDĪBA**
   1. Strīdi, kas rodas starp **Pusēm**, tiek risināti savstarpēju pārrunu ceļā. Ja **Puses** 2 (divu) mēnešu laikā strīdīgos jautājumos nespēj vienoties pārrunu ceļā, tad strīdu izskata Latvijas Republikas tiesu instancēs.
   2. **Puses** saskaņā ar spēkā esošajiem LR normatīvajiem aktiem savstarpēji ir materiāli atbildīgas par Līguma saistību pārkāpšanu, kā arī par otrai **Pusei** radītajiem zaudējumiem.
   3. Par nokavētiem maksājumiem Nomnieks maksā Iznomātājam līgumsodu 0,5% apmērā no kopējās maksājamās summas par katru kavējuma dienu, bet ne vairāk kā 10% no nomas gada maksas, un atlīdzina visus sakarā ar to radušos zaudējumus Iznomātājam. Līgumsoda samaksa neatbrīvo Nomnieku no šī Līguma saistību izpildes pienākuma.
   4. Ja **Nomniekam** ir nomas maksas parāds, tā kārtējā maksājuma summa tiek ieskaitīta kā pamatparāda (arī līgumsoda par kavēto maksājumu) atmaksa.
   5. Soda sankciju nomaksāšana neatbrīvo **Puses** no saistību pildīšanas.
   6. Ja kādu **Nomnieka** darbību rezultātā **Iznomātājam** tiek aprēķinātas soda sankcijas, t. sk. saistītas ar neatbilstošu **Telpas** izmantošanu, atbildība par šādām sankcijām pilnībā tiek uzlikta **Nomniekam**.
   7. Ja **Telpā** un tajās esošo iekārtu bojājumi ir radušies trešo personu vainas dēļ, **Nomniekam** patstāvīgi, neizvirzot pretenzijas **Iznomātājam**, ir jārisina visi jautājumi, kas saistīti ar radīto bojājumu novēršanu un zaudējumu kompensāciju.
   8. **Nomnieka** pretlikumīgu darbību gadījumā par šādām darbībām atbild tikai **Nomnieks.**
4. **NEPĀRVARAMAS VARAS APSTĀKĻI**
   1. **Puses** neizvirzīs viena otrai pretenzijas gadījumā, ja iestāsies tādi nepārvaramas varas apstākļi kā ugunsgrēks, dabas katastrofas, streiki, jebkuras kara un teroristiskas darbības, normatīvie akti, kā arī jebkuri ārkārtēja rakstura apstākļi, tiešā veidā ietekmējoši šī Līguma izpildi, un kuru iestāšanos nebija iespējams paredzēt, nevērst.
   2. Nepārvaramas varas apstākļu iestāšanās ir jāapstiprina ar attiecīgu kompetentu iestāžu izziņu, **Pusēm** nekavējoties ir jāinformē vienai otru par šādu apstākļu iestāšanos un jāveic visi nepieciešamie pasākumi, lai nepieļautu zaudējumu rašanos, **Pusēm** izpildot šo Līgumu.
5. **NOBEIGUMA NOTEIKUMI**
   1. Šis Līgums satur **Pušu** pilnīgu vienošanos. **Puses** ir iepazinušās ar Līguma saturu un piekrīt visiem tā punktiem, ko apstiprina, parakstot to.
   2. Šis Līgums ir uzrakstīts uz piecām lapām, divos eksemplāros, no kuriem viens atrodas pie **Iznomātāja**, bet trešais – pie **Nomnieka**.
   3. Ja kāds no šī Līguma noteikumiem zaudē juridisku spēku, tas neietekmē citus Līguma noteikumus.

**9. PUŠU REKVIZĪTI UN PARAKSTI**

|  |  |  |
| --- | --- | --- |
| **IZNOMĀTĀJS**  SIA “ORNAMENTS”  Jelgavas iela 21, Ilūkste, Ilūkstes novads, LV-5447  Reģ.Nr.41503003743  \_\_\_\_\_\_\_\_\_\_\_\_\_\_\_\_\_\_\_\_\_\_\_\_  J.Altāns |  | **NOMNIEKS**  \_\_\_\_\_\_\_\_\_\_\_\_\_\_\_\_\_\_\_\_\_\_ |

**PIETEIKUMS**

**nomas tiesību izsolei**

**Nomas objekts:** Nedzīvojamā ēka – veikals, Pilskalnes ielā 7A, Ilūkstē, kadastra apzīmējums 44070030184006, 105,7 m2 platībā ar zemes gabala, kadastra apzīmējums 44070030184, daļu 299 m2 platībā.

**Pieteikuma iesniedzēja:**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**(vārds, uzvārds, personas kods)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**(deklarētas dzīvesvietas adrese)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**(tālrunis, elektroniskā pasta adrese)**

Juridiskas personas (arī personālsabiedrības)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**(nosaukums)**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(reģistrācijas Nr., juridiskā adrese, tālrunis,**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**oficiālā elektroniskā adrese, ja ir aktivizēts tās konts, elektroniskā pasta adrese)**

Nomas tiesību pretendenta pārstāvja

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**(amata nosaukums, vārds, uzvārds, tālrunis)**

Plānotās darbības nomas objektā *(tai skaitā norādīt, vai un kāda veida saimniecisko darbību ir plānots veikt)*:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vēlamais nomas līguma darbības termiņš: \_\_\_\_\_\_\_\_gads(i).

***Apliecinu, ka:***

1. esam iepazinušies ar izsoles nolikuma un tā pielikumu saturu, atzīstam to par pareizu, saprotamu un atbilstošu; mums ir skaidras un saprotamas mūsu tiesības un pienākumi, kas ir noteikti izsoles nolikumā un normatīvajos aktos;

2. mums ir skaidras un saprotamas izsoles nolikumā noteiktās prasības piedāvājuma sagatavošanai, līguma priekšmets, līguma noteikumi un iznomātāja izvirzītās prasības nomnieka darbībai, līdz ar ko atzīstam, ka iznomāšanas komisija ir nodrošinājusi mums iespēju bez neattaisnojama riska iesniegt savu piedāvājumu izsolei;

3. iegūstot nomas tiesības, piekrītam pildīt nolikumam pievienotajā nomas līguma projektā noteiktos pienākumus;

4. visas izsoles piedāvājumā sniegtās ziņas par pretendentu, citām izsoles nolikumā noteiktajām personām un tā piedāvājumiem ir patiesas;

5. atbilstam nolikumā noteiktajām prasībām pretendentam;

6. neesam ieinteresēti citu pretendentu šai izsolei iesniegtajos piedāvājumos;

7. iesniedzot mums šo pieteikumu, nomas tiesību pretendents/persona, kura ir tiesīga pārstāvēt nomas tiesību pretendentu, vai pilnvarotā persona nodod savus personas datus apstrādei SIA „ORNAMENTS”, lai nodrošinātu nomas tiesību pretendenta piedalīšanos izsolē un/vai nomas līguma noslēgšanu ar to. SIA „ORNAMENTS” informē, ka tā veiks nomas tiesību pretendenta un/vai personas, kura ir tiesīga pārstāvēt nomas tiesību pretendentu, vai pilnvarotās personas iesniegto personas datu apstrādi, lai nodrošinātu nomas tiesību pretendenta piedalīšanos izsolē saskaņā ar izsoles nolikumā noteikto un/vai nomas līguma noslēgšanai ar to; personas dati tiks apstrādāti atbilstoši fizisko personu datu aizsardzības regulējuma prasībām;

8. piekrītam, ka iznomātājs kā kredītinformācijas lietotājs ir tiesīgs pieprasīt un saņemt kredītinformāciju, tai skaitā ziņas par nomas tiesību pretendenta kavētajiem maksājumiem un tā kredītreitingu, no iznomātājam pieejamām datubāzēm.

Pielikumā:

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

2019.gada \_\_\_\_\_.aprīlī \_\_\_\_\_\_\_\_\_\_\_\_\_\_\_\_\_

(paraksts)